**Príloha č.2**

Projektová dokumentácia pre stavebné povolenie v podrobnostiach pre realizáciu stavby, autorský dozor a inžinierska činnosť pre stavbu: **„Zníženie energetickej náročnosti budovy ZŠ s MŠ, Na stanicu 27, 010 09 Žilina – Bytčica“**.

Rozsah prác na spracovanie projektovej dokumentácie:

* projekt bude riešiť zateplenie budovy **ZŠ s MŠ, Na stanicu 27, 010 09 Žilina – Bytčica** **(elokované pracovisko ZŠ s MŠ Gaštanová 56, Žilina)“** vrátane rekonštrukcie strechy, na p.č. 415/2, 415/3
* v rámci zateplenia sa podľa potreby bude riešiť prípadná výmena okien a dverí, zateplenie spojovacej chodby (prípadne jej rekonštrukcia – nátery skorodavaných častí, návrh novej konštrukcie), rekonštrukcia aj vytvorenie okapového chodníka (obrubník + zámková dlažba, prípadné vysypanie štrkom), rekonštrukcia jestvujúceho únikového schodiska, prípadne návrh nového, ktoré bude spĺňať normové parametre (riešiť zábradlie aj madlo pre deti), rekonštrukcia vstupných schodísk, uvažovať s prípadným riešením bezbariérového vstupu
* zhodnotenie jestvujúceho stavu všetkých striech, tak aby bola zabezpečená bezproblémová funkcia strechy z hľadiska hydroizolačného a tepelného, obsahom projektu bude zhodnotenie jestvujúceho stavu, vykonanie ťahovej skúšky pre únosnosť kotiev na strechu vrátane protokolu z ťahovej skúšky, ktorý zaručuje spoľahlivosť únosnosti navrhnutých kotiev, návrh sanácie, energetické prínosy (doplnenie tepelnej izolácie, výmeny krytiny, vpustí, strešných žľabov a zvodov a pod.), rekonštrukcia všetkých bleskozvodov a ich umiestnenie skrytím do fasády. V prípade, že jestvujúce „zelené“ strechy nebudú spĺňať teplotechnické parametre, je potrebné ich preriešenie, nový návrh a pod.
* rekonštrukcia vonkajšieho rebríka vrátane ochranného zábradlia a uzamykacej mreže, rekonštrukcia prípadne návrh nových prestrešení nad vstupmi, nad dverami za mrežou, prípadne vytvorenie novej konštrukcie
* dokumentácia bude obsahovať všetky objekty a časti, ktoré sú potrebné pre realizáciu stavby spracovaná v súlade s príslušnými normami a predpismi, vrátane posúdenia a preriešenia súvisiacich technológií a profesií a všetkých súvisiacich profesií s opatreniami navrhnutými v energetickom audite, ktorý sa momentálne spracúva a bude pre projektanta k dispozícii v 01/2021
* výkaz výmer a rozpočet v členení na jednotlivé stavebné objekty a časti PD. Pri zhotovovaní rozpočtu je potrebné uvažovať s podrobnejším členením rozpočtu, prípadnou etapizáciou, podľa pokynov objednávateľa.
* fotodokumentáciu jestvujúceho stavu
* súčasťou projektovej dokumentácie bude teplotechnický posudok s energetickým projektovým hodnotením
* v cene za spracovanie projektu bude aj zameranie skutkového stavu celého objektu a jeho digitalizácia, zabezpečenie všetkých súvisiacich podkladov,
* dodanie projektovej dokumentácie 10 x v tlačenej forme, 1 x elektronicky – PDF, DOC, XLS, DWG, DGN, vrátane rozpočtu a výkazu výmer,
* projektant bude konzultovať navrhované projekčné riešenie a návrh rozpočtu a jeho prípadné delenie na časti s objednávateľom v priebehu spracovania PD stavby
* cena bude obsahovať aj výkon autorského dozoru
* súčasťou predmetu plnenia budú aj kladné stanoviská k PD RÚVZ, OR HaZZ, vyjadrenie Technickej inšpekcie, projekt POV, v prípade potreby dopravného značenia aj PD a vyjadrenie dopravného inšpektorátu, konzultácia farebného riešenia fasády a prípadných kresieb s Útvarom hlavného architekta vrátane ich kladného stanoviska
* všetky projektové práce budú spracované v stupni pre stavebné povolenie v podrobnostiach pre realizáciu stavby
* v prípade, že energetický audit, ktorý sa v súčasnosti spracováva, zadefinuje potrebu zníženia energetickej náročnosti budovy (úpravou stavebných konštrukcií, profesií, a príp. technológií) pre dosiahnutie určitej energetickej triedy budovy, bude projekt tiež riešiť:
* zateplenie budovy, výmena okien a dverí,
* úpravu elektroinštalácie - výmena osvetľovacích telies,
* úprava vykurovania a pod., t.j. všetko vyplývajúce z energetického auditu

Projektová dokumentácia bude spracovaná v súlade so závermi energetického auditu (EA), avšak pripravená aj tak, aby v prípade, že získanie finančných prostriedkov z eurofondových výziev nebude možné, resp. úspešné, bude možné zrealizovať LEN zateplenie, prípadná výmena okien a dverí + hydraulické vyregulovanie sústavy ÚK a pod. v súlade s príslušnými normami a predpismi, t.j. použije sa len príslušná časť spracovanej PD.